Document ID: 31989R0790

NEUVOSTON ASETUS (ETY) N:o 790/89,
annettu 20 päivänä maaliskuuta 1989,
tuottajajärjestöjen perustamiseen tarkoitetusta kiinteästä lisätuesta sekä laadun ja kaupan pitämisen parantamiseen myönnettävän tuen enimmäismääristä pähkinä- ja johanneksenleipäalalla
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon hedelmien ja vihannesten yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kun se on viimeksi muutettuna asetuksella (ETY) 789/89(2), ja erityisesti sen 14 b artiklan 4 kohdan sekä 14 d artiklan 3 kohdan,
ottaa huomioon komission ehdotuksen,
sekä katsoo, että
pähkinöiden ja/tai johanneksenleivän tuottajien järjestöjen perustamiseen tarkoitettu kiinteä lisätuki olisi vahvistettava siten, että luodaan todellinen kannustinottaen huomioon sekä tuottajajärjestöjen kautta kaupan pidetyn tuotannon pieni prosentuaalinen osuus että olemassa olevien tuottajajärjestöjen pieni koko, ja
jäsenvaltion ja yhteisön rahoitusosuuden enimmäismäärä asetuksen (ETY) N:o 1035/72 14 d artiklassa säädetyssä laadun ja kaupan pitämisen parantamiseen myönnettävässä tuessa on vahvistettava järkevälle tasolle, jolloin otetaan huomioon jalostuksessa ja viljelyssä tapahtuneiden parannusten tärkeimmät tavoitteet sekä mahdollisesti vuosittain vaihtuva hedelmäpuiden pinta-ala,
ON ANTANUT TÄMÄN ASETUKSEN:
1 artikla
Asetuksen (ETY) N:o 1035/72 14 b artiklassa säädetty pähkinöiden ja/tai johanneksenleivän tuottajien järjestöjen perustamiseen myönnettävä kiinteä lisätuki vahvistetaan seuraavasti:
- 60 ecua/tonni alle 1 000 tonnin erälle,
- 70 ecua/tonni 1 000 2 000 tonnin erälle,
- 75 ecua/tonni yli 2 000 tonnin erälle,
tuottajajärjestöjen ensimmäisenä markkinointivuotena kaupan pitämistä pähkinöistä ja/tai johanneksenleivästä.
2 artikla
Asetuksen (ETY) N:o 1035/72 14 d artiklan 2 kohdassa tarkoitettu hehtaarikohtainen enimmäismäärä vahvistetaan 300 ecuksi ensimmäiseksi viideksi vuodeksi ja 210 ecuksi sitä seuraavaksi viideksi vuodeksi.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä syyskuuta 1989.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä maaliskuuta 1989.

Labels: 17
19
6